Diari Oficial de la Generalitat Valenciana


Sumari del DOGV 3748, del 12-05-2000 (2000/2842)

Notificació de la resolució del recurs ordinari amb el número de referència interna R-875/1997.
-----------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2842


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-875/1997. [2000/M2842]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Carmen Soler Martí, carrer de la Puríssima, número 18, nové, 46003 Paterna, la resolució del recurs ordinari amb el número de referència interna R-875/1997.
  
«Resolució
  
Examinat el recurs ordinari formulat per la senyora Carmen Soler Martí contra resolució del Servei Territorial d'Arquitectura i Habitatge de València, en l'expedient per sol·licitud de visat i d'ajudes econòmiques directes per a l'adquisició protegida d'habitatge a preu taxat número 46/1T/3024/1996/190.
  
Antecedents de fet
  
Primer
  
La interessada, que adquireix un habitatge lliure en segona o posterior transmissió, a través d'escriptura de compravenda de data 11 de juliol de 1996, presentà en el Servei Territorial d'Arquitectura i Habitatge de València, la sol·licitud de visat i d'ajudes econòmiques directes el dia 27 d'agost d'aquell any.
  
Segon
  
Per mitjà d'escrits de data 3 de març, 20 de maig i 24 d'octubre de 1997, remesos per carta certificada amb justificant de recepció, el servei territorial va requerir la interessada, en els termes establits en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la finalitat que aportara els documents que en aquest escrit es relacionaven, i se li féu saber, que si transcorregut el termini de 10 dies no hi ha constància de la presentació, l'expedient s'arxivaria sense més tràmit.
  
En data 23 de juny de 1997, per la interessada s'aporta resolució de contracte de compravenda de l'habitatge situat a Paterna, avinguda del Primer de Maig, número 56, planta segona, tipus A. i el 15 d'abril següent, es presenta per la sol·licitant còpia d'aquest contracte.
  
Tercer
  
A la vista de l'expedient, transcorregut el termini concedit sense que es rectifiquen, a judici del servei territorial les objeccions notificades, es dicta amb data de registre d'eixida 24 d'octubre de 1997, resolució d'arxiu de l'expedient, per falta de presentació de la documentació relacionada en els requeriments esmentats abans.
  
Quart
  
Contra l'esmentada resolució, la interessada interposa recurs ordinari dins del termini i en la forma escaient, amb les al·legacions i documentació que consten en aquest i que es donen per reproduïdes per tal de ser breus.
  
Fonaments de dret
  
Primer
  
Aquesta direcció general és competent per a la resolució d'aquest recurs ordinari, tant pel que disposen els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
Segon
  
El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
L'article 71.1 de l'esmentada Llei 30/1992, de 26 de novembre, de LRJAP i PAC, disposa que: «Si la sol·licitud d'iniciació no reuneix els requisits que assenyala l'article anterior i els exigits, si és procedent, per la legislació específica, es requerirà l'interessat perquè en un termini de 10 dies, rectifique les faltes o acompanye els documents preceptius, amb indicació que, si no ho fera així, se'l tindrà per desistit de la seua petició, i s'arxivarà sense més tràmit.»
  
Quart
  
En el cas que ens ocupa, examinada la documentació que hi ha en l'expedient es comprova, que consta acreditat en aquest, passat amb escreix el termini concedit en els requeriments realitzats sense que es completara la documentació necessària (art. 6 del Decret 113/96, de 5 de juny, del Govern Valencià), fet pel qual és procedent confirmar la resolució dictada pel cap del servei territorial.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat per la senyora Carmen Soler Martí, contra la Resolució del Servei Territorial d'Arquitectura i Habitatge de València de data 24 d'octubre de 1997, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la seua notificació, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime convenient.
  
València, 25 de maig de 1999.- El director general d'Arquitectura i Habitatge: José María García Zarco.»